open-index/open-wikipedia-markdown huggingface dataset:
Suure-Jaani paisjärv

**Suure-Jaani paisjärv** on paisjärv Sakala kõrgustiku põhjaosas, Viljandi maakonnas Suure-Jaani linnas.

## Kirjeldus
Järve pindala on 5,7 ha, pikkus 608 m, laius 210 m, keskmine sügavus 2,35 m, valgla suurus 10,21 km², kaldajoone pikkus 1562 m ja kõrgus merepinnast 68 m. Järv on paisutatud Ängi ojale.

Limnoloogiliselt tüübilt on tegemist makrofüüdijärve ehk suurtaimerikka järvega, mille vesi on keskmise karedusega ning kihistumata. Järv kuulub Lääne-Eesti vesikonda ja Pärnu alamvesikonda.
Järv pole avalik ega avalikult kasutatav veekogu.

Järve kaldal asuvad supelrand, Suure-Jaani kalmistu ja Suure-Jaani kirik.
Järvega on ühenduses Nuutre-Kõpu paisjärv, mis paikneb Suure-Jaani linna piirest väljas.

## Galerii

Suure-Jaani Johannese kirik.jpg
Suure-Jaani kirik ja paisjärv 01.JPG
Suure jaani2.jpg
Suure-Jaani paisjärv.jpg


## Vaata ka
*Eesti järvede loend

## Viited

## Välislingid
*Sakala. Klubi hakkas Suure-Jaani järve kalanappust uurima
*
*
Funktsionaalharmoonia

**Funktsionaalharmoonia** on muusikas harmoonia, milles diatoonilise helilaadi astmetele on omistatud teatud ülesanded. Näiteks: 
* toonika on seotud I astmega ja selle funktsiooniks on määrata helistik. Funktsionaalharmoonial põhinevad heliteosed tavaliselt algavad toonikast ja lõpevad toonikasse;
* dominant on seotud V astmega ja selle funktsiooniks on "juhtida" toonikasse. Dominandi funktsiooni võivad täita ka III (ülemine mediant) ja VII (juhttoon) aste;
* subdominant on seotud IV astmega ja selle funktsiooniks on "eemalduda" toonikast. Subdominandi funktsiooni võivad täita ka VI (alumine mediant) ja II (juhttoon) aste.

Funktsionaalharmoonias nimetatakse diatoonilise helilaadi I, IV ja V astet põhiastmeteks ning II, VI ja VII astet kõrvalastmeteks.

## Vaata ka
*helistik
*tonaalsus
*toonika
*dominant
*subdominant
*mediant
Alati Ustav

**Alati Ustav** oli 2006. aasta maist oktoobrini tegutsenud eesti rahvuslaste poliitiline survegrupp, mis pooldas Tallinnas Tõnismäel seisnud Teise maailmasõja monumendi pronkssõduri teisaldamist.

Liikumine moodustus 2006. aasta mai lõpus inimestest, kes osalesid Sten-Hans Vihmari ja Siim Abroi korraldatud pronkssõdurivastasel piknikul. Selle üldisem eesmärk oli koondada rahvuslikke jõude, konkreetsem avaldada toetust peaminister Andrus Ansipi seisukohale, et pronkssõdur tuleb Tõnismäelt eemaldada. Samuti nõuti presidendi otsevalimisi ja protestiti mõlema olemasoleva presidendikandidaadi valimise vastu.

Ome eesmärkide saavutamiseks esines Alati Ustav korduvalt avalike sõnavõttudega. Nii kirjutas Sten-Hans Vihmar avaliku kirja peaministrile, samuti loeti Tõnismäel ette manifest Eesti rahvale ning avaldati üleskutse rahvuslaste koostööks.

Liikumine kutsus eestlasi ka igal laupäeval rahumeelsele meeleavaldusele pronkssõduri teisaldamise toetuseks. Juunis korraldati küüditatute mälestuspäev Pagari tänaval ja Rahvusraamatukogu ees. Augustis tehti ettepanek korraldada rahvuslike jõudude ümarlaud.

20.-23. septembril korraldati koostöös Eesti Rahvusliku Liikumise ja teiste rahvuslike organisatsioonidega ajaloonädal, millega taheti "edastada selge sõnum nii meie valitsusele kui siinsetele immigrantidele - Eesti on eelkõige eestlaste kodumaa ja Eestil on oma ajalugu".

Alguses seostati Alati Ustavat Isamaaliiduga. Samas kinnitasid grupi juhtliikmed, et ei pürgi poliitikasse ja ei ole saanud ühtegi nõuannet juhtivatelt parteidelt.

## Viited
Robert Jürjendal

**Robert Jürjendal** (sündinud 10. jaanuaril 1966) on eesti helilooja, kitarrist ja muusikaõpetaja.

Ta on ansambli Weekend Guitar Trio juhtfiguure, kuid esineb ka ansamblitega Fragile, UMA, Estonian Guitar Octet, The Fragile Moment, Suurõ Pilvõ jt.

2013. aasta aprillis andis välja oma esimese stuudioalbumi "Rõõmu allikas".

## Tunnustus

* 2004 Eesti Kultuurkapitali helikunsti sihtkapitali aastapreemia (koos Mart Soo, Tõnis Leemetsaga, Weekend Guitar Trio kontserttegevuse eest kodu- ja välismaal)
*2009 stipendium "Ela ja sära"

## Viited

## Välislingid
*Elulooline info
*Robert Jürjendal. MySpace.com
Liis Viira

**Liis Jürgens** (sündinud 7. aprillil 1983) on eesti helilooja, harfimängija, interpreet.

## Haridus
*2002 Tallinna Muusikakeskkool (harf Eda Peäske ja helilooming Alo Põldmäe juures)
*2002–2009 Eesti Muusikaakadeemia (harf Eda Peäske ja helilooming Helena Tulve juures, täiendas end elektronmuusika alal Margo Kõlari juures)
*2005/2006 vahetusõpilasena Viini Muusika ja Kaunite Kunstide ülikoolis professor Adelheid Blovsky-Milleri harfiklassis

## Teoseid
* *Half-Mirrors* (1998)
* *Port Area* (2001)
* *Labyrinth Harp Play* (2002)
* *Coastline* (2003)
* *Invisible* (2005)
* *Streamline* (2006/2007)
* *digitalis purpurea* (2007)
* *Honeycomb Music* (2008)

## Välislink
*Eesti Muusika Infokeskus
Tõnis Leemets

**Tõnis Leemets** (sündinud 10. juunil 1972) on eesti helilooja, kitarrist ja tõlkija. 

Tõnis Leemets on ansambli Weekend Guitar Trio juhtfiguure. Samuti kuulub ta kitarriokteti Estonian Guitar Octet ja ansambli Rühm koosseisu.

## Tunnustus

* 2004 Eesti Kultuurkapitali helikunsti sihtkapitali aastapreemia (koos Mart Soo ja Robert Jürjendaliga, Weekend Guitar Trio kontserttegevuse eest kodu- ja välismaal)

## Tõlkeid
*Ross Thomas "Aktsiaselts Voodoo" (Varrak, 1996) ISBN 9985-300-122
*Robertson Davies "Mässajad inglid" (Varrak, 1997) ISBN 9985-300-971
*Michael Moore "Lollid valged mehed" (Tänapäev, 2004) ISBN 9985-622-138
*Brian Mooney "Ajaloo kujundajad antiikajast tänapäevani" (Valgus, 2008) ISBN 9789-985-682-258
*James Redfield "Taevane kuulutus" (Pilgrim, 2008) ISBN 9789-985-993-521

## Välislingid
https://www.leemets.com

## Viited
Weekend Guitar Trio

**Weekend Guitar Trio** on eesti kitarritrio, kuhu kuuluvad Mart Soo, Robert Jürjendal ja Tõnis Leemets.

Ansambel alustas tegevust 1993. aastal.

2013. aastal tähistas Weekend Guitar Trio 20. tegevusaastat kontsertidega Estonia kontserdisaalis ja Vanemuise kontserdimajas.

## Albumid
*"Sõnastik" (1995)
*"3 on 1" (1997)
*"Animotion" (2001)
*"Aim" (2003)
*"Lava" (2006)
*"Coca Inca" (2009)
* "Modus Novus"
* "Live At Kings Place" (2013)
* "20" (2013)]

## Viited
Lindsey Hunter

**Lindsey Benson Hunter** (sündinud 3. detsembril 1970) on Ameerika Ühendriikide endine elukutseline korvpallur, kes mängis korvpalliliigas NBA kokku 17 hooaega ja tuli kahekordseks NBA meistriks.

## NBA karjäär
Detroit Pistons valis Hunteri 1993. aasta NBA *draft*'ist kümnenda valikuna. Detroitis mängis Hunter suurema osa oma NBA karjäärist, täpsemalt 12 hooaega (1993–2000 ja 2003–2008). Pärast esimest seitset aastat Detroit Pistonsis vahetati Hunter esmalt Milwaukee Bucksi ja seejärel Los Angeles Lakersisse, kellega ta tuli hooajal 2001/02 NBA meistriks. 

2002. aastal kaubeldi Hunter Toronto Raptorsisse ning 2003. aastal tagasi esimesse koduklubisse Detroit Pistonsisse. 2004. aastal aitas kaitses mänginud Hunter Pistonsi klubi ajaloo kolmandat korda NBA meistriks, kui finaalis alistati Los Angeles Lakers.

2008. aasta novembris siirdus Hunter kaheks hooajaks Chicago Bullsi, misjärel lõpetas 2010. aastal 39-aastaselt NBA karjääri.

## Saavutused
* Kahekordne NBA meister (2002, 2004)
* NBA uustulnukate sümboolne teine viisik (1994)

## Välislingid
* 
* Lindsey Hunter – NBA.com
* Lindsey Hunter – Basketball-Reference.com
ImproTest

**ImproTest** on Mart Soo ja Taavi Kerikmäe algatatud ning Kanuti Gildi saali, MKDK, U.L.A. jazz’i korraldatav kontserdisari, mis toob kuulajateni improvisatsioonilise muusika nähtusi meilt ja mujalt.

### ImproTestil esinenuid
*Ahto Abner
*Andres Noormets
*Chris Cutler
*Heikki Tikas
*Hello Upan
*Isabelle Duthoit
*Jack Wright
*Jean Marc Montera
*Kalle Klein
*Kalle Tikas
*Liis Jürgens
*Lippajad
*Margo Pajula
*Mart Soo
*Martine Altenburger
*Meelis Vind
*Petri Kuljuntausta
*Robert Jürjendal
*Raul Keller
*Rivo Laasi
*Taavi Kerikmäe
*Tanel Paliale
*Tanel Ruben
*Tarvo Kaspar Toome
*Xavier Charles
Mart Soo

**Mart Soo** (sündinud 2. oktoobril 1964 Tallinnas) on eesti helilooja, kitarrist ja muusikaõpetaja, ansambli Weekend Guitar Trio üks juhte. 

Ta korraldab koos Taavi Kerikmäega improvisatsioonilise muusika üritust ImproTest. Ta on ka ansambli Tunnetusüksus üks asutajaid ja liige. 2008. aastast kuulub Mart Soo ansambli Estonian Guitar Octet koosseisu.

## Elukäik
Mart Soo on lõpetanud 1980. aastal Tallinna 27. 8-klassilise Kooli ja 1983. aastal Tallinna 10. Keskkooli. Aastail 1985–1986 töötas Vene Draamateatri orkestris Avi Nedzvetski juhatusel. Aastail 1986–1990 õppis kitarri Georg Otsa nimelises Tallinna Muusikakoolis Riho Lilje kitarriklassis. 1990. aastast töötab samas kitarriõppejõuna.

Tema õpilaste hulgas on Oleg Pissarenko, Kristjan Kaasik, Peter Põder ja paljud teised.

2007. aastal esines Mart Soo Eesti Vabariigi aastapäeva kontserdil Tartus, kus saatis koos Merje Käoga kitarril Liisi Koiksonit.

## Tunnustus

* 2004 – Eesti Kultuurkapitali helikunsti sihtkapitali aastapreemia (koos Robert Jürjendali ja Tõnis Leemetsaga, Weekend Guitar Trio kontserttegevuse eest kodu- ja välismaal)
* 2026 – Valgetähe V klassi teenetemärk

## Isiklikku
Tema abikaasa Marika Vaarik on näitleja. Tütar Ruudu on sündinud 1994. aastal.

## Viited

## Välislingid
*Elulooline info
Plebeid

**Plebeid** (ladina keeles *plebs*) oli Rooma riigi vabade kodanike seisus, mis kujunes arvatavasti 7. sajandil eKr. Sinna ei kuulunud patriitsid ehk kõrgem seisus.

Ei ole täpselt selge, kuidas ja millal seisusteks jagunemine toimus. Kuningriigi ajal olid plebeid hõimud, mille hulgast polnud kuninga juures nõuandjat ehk saadikut senatis. 

Vabariigi algusajaks olid patriitsiperekonnad saanud kindla monopoli poliitilistes ja sotsiaalsetes institutsioonides. Plebeid ei võinud olla magistraadiks ja nad ei võinud õppida tundma seadusi, mille järgi neid valitseti. Nad teenisid armees, kuid said harva sõjapealikeks. Plebeid moodustasid elanikkonna enamiku ja tootsid linnale vajaliku toidu ja muud ressursid.

Rahulolematus sellise olukorraga põhjustas aeg-ajalt plebeide streike, kus nad lahkusid Roomast. See tähendas, et kõik kauplused ja töökojad lakkasid töötamast ning patriitsid pidid ise hakkama saama. Selle tulemusena seati plebeidele sisse rahvatribuuni ja ediilide ametikohad.

Rooma riigi algusaja kohta ei ole päris kindlalt teada, millised sugukonnad (*gens*) olid plebeide ja millised patriitside seisusest. Kaheteistkümne tahvli seadused, mis koostati aastatel 450-451 eKr, püüdsid seisused selgelt eraldada, keelates plebeidele kõik tähtsamad magistraadiametid (kuni 367 eKr jõustunud *[[Lex Licinia Sextia]]* selle vormiliselt lubas). Keelati ka seisustevahelised abielud, kuid see keeld tühistati juba 445 eKr. Paljud sugukonnad jagunesid haruti kahe seisuse vahel. Põhjuseks võis olla lapsendamine, kahe sama nimega sugukonna segunemine, patriitsiseisusest vabatahtlikult lahkumine või väljaheitmine. 1. sajandiks olid paljud vanad auväärsed sugukonnad oma patriitsiseisuse kaotanud, kuna esile olid tõusnud ja pärilusliini edasi kandnud nendest sugukondadest plebeid. Mitmed varem plebei seisuses sugukonnad olid tõusnud patriitsi seisusse. Selleks ajaks oli praktiline eristus seisuste vahel vähene ja kaotas keisririigi ajaks enamiku oma endisest tähtsusest.
Paul Cole (muusik)

**Paul Cole** on USA päritolu Eesti muusik. 

Sügisel 2005 esines ta Eestis, sealhulgas 11. novembril üritusel "Operatsioon B" Von Krahli Teatris ansambliga The Great Outdoors. Teda tutvustati nii: "Paul Cole on angloameerika popstaar Texase avarustest, kes resideerib pärast suurt tormi ja üleujutust ajutiselt Maarjamaal, et koguda raha perekonna rikkuse aluseks olevate Mehhiko lahe puurtornide taastamiseks. "Staar" esitab kõikvõimalikke nägemusi näotust liftimuusikast kuni kõige levinumate popklišeedeni. Sinna vahele jääb aga midagi niisugust, millest on võimatu rääkida."

Veebilehel 7161.com esitatud tutvustuse järgi "elab ta praegu Eestis, Euroopa maksuparadiisis, et saada täit kasu oma autoritasudest". 2009. aastast mängib ta kvartetis Paul Cole & The Great Outdoors.

## Albumid
*2004 "Bad Paintings"
*2009 "The Storm Hits"

## Hinnangud
Muusik Andres Lõo ütleb festivali "Operatsioon B" arvustuses: "Kummardan Paul Cole & The Great Outdoorsi sümpaatse ja eneseiroonilise kotkaroki ees."

Plaati "Bad Paintings" iseloomustab saidi rada7.ee kriitik Dunkelheit järgmiselt: "üks atmosfääriline-geneeriline laisk downtempo-lounge-jazz-disco-venimus", mis tähendab "eelkõige minutiteks venitatud sekundeid, äärmise pretensioonituseni lahjendatud poprütme ja nürilt korduvaid hetkeemotsioone".

## Viited


## Kirjandus
*Siim Nestor. Siim Nestor soovitab: Crime Against Music. Kriminaalne Buugi Surf Party. Turbodisko. – *[[Eesti Ekspress]], 29. september 2005, TV-Ekspress, lk 43.
*Linnakultuuri festival "Operatsioon B". – *Eesti Ekspress*, 27. oktoober 2005, Versus, lk 3.
*Siim Nestor. Siim Nestor soovitab: Operatsioon B. – Eesti Ekspress, 10. november 2005, TV-Ekspress, lk 43. 
*[[Martin Jõela]]. Mitme muusika festival. – *Eesti Ekspress*, 17. november 2005, Areen, lk B15. 
*[[Terje Tarve]]. 10 aastat linnalegendi - "Operatsioon B". – *Eesti Ekspress'', 24. november 2005, Versus, lk 5.

## Välislingid
* Paul Cole'i koduleht MySpace'is
* Paul Cole'i muusika veebilehel 7161.com
* Dunkelheiti retsensioon plaadile "Bad Paintings" portaalis rada7.ee
* Paul Cole Klassikaraadio saates "Areaal" 28. märts 2010
Oskar Sepre

**Oskar Sepre** (vene *Оскар Адович Сепре*) (20. mai 1900 Kabala vald, Viljandimaa – 23. november 1965 Tallinn) oli Eesti kommunist ja Eesti NSV Riikliku Plaanikomitee esimees, Eesti NSV Teaduste Akadeemia liige (1946).

Oskar Sepre kuulus II Riigikogusse Töörahva Ühise Väerinna nimekirjast, alates 10. märtsist 1924 (Hans Heidemanni asemel) kuni 9. aprillini 1924, teda asendas August Mühlberg. 

Aastal 1924 Oskar Sepre arreteeriti ning mõisteti 149 protsessil eluaegsele sunnitööle süüdistatuna osalemises riigivastases organisatsioonis Töörahva ühine väerind, vabanes 1938. aasta amnestiaseadusega.

Alates 25. augustist 1940 oli Oskar Sepre Eesti NSV Rahvakomissaride Nõukogusse (alates 25. märtsist 1946 Eesti NSV Ministrite Nõukogu) kuuluva Eesti NSV Riikliku Plaanikomitee esimees ja Rahvakomissaride Nõukogu esimehe esimene asetäitja kuni 1948. aastani. 

17. juunist 1942 kuni 26. septembrini 1944 oli Oskar Sepre Eesti NSV Rahvakomissaride Nõukogu esimehe kohusetäitja.

1946. aastal valiti Oskar Sepre Eesti NSV Teaduste Akadeemia korrespondentliikmeks majandusteaduse alal ja ta töötas aastaid Eesti NSV TA Majanduse Instituudis, kus ta juhatas kõige väiksemat, transpordiökonoomika sektorit. Oskar Sepre suri oma sektori eest võideldes. Nimelt otsustas direktsioon transpordiökonoomika sektsiooni likvideerida ja Sepre pensionile saata. Too läks instituudi üldkoosolekul kõnepulti ja hakkas erutatult rääkima, kui vajalik tema sektor on. Järsku vakatas ta poolelt sõnalt ja kaotas kõnevõime. Väljakutsutud kiirabi toimetas ta haiglasse. Oskar Sepre suri Tallinna Magdaleena haiglas (nn neljandas haiglas) veresoone lõhkemise tagajärjel.

## Raamatud
*Kodanliku Eesti põllumajanduse "õitseng". Tallinn. Eesti Riiklik Kirjastus, 1959 
*Eesti kodanlik riik monopolide teenistuses. Tallinn. Eesti Riiklik Kirjastus Punane Täht, 1963
*Kodanliku Eesti sõltuvus imperialistlikest maadest. Tallinn. Eesti Riiklik Kirjastus Ühiselu, 1964  

## Viited

## Kirjandus
* Rasvunud revolutsionäär. Võitleja, jaanuar 1963, nr 1, lk 3.
Futurama

"**Futurama**" on Emmy auhinna võitnud Ameerika animasari, mille loojaks on Matt Groening. Joonissari räägib endise New Yorgi pitsapoisi Philip J. Fry seiklustest aastal 3000.

## Tegelased
* **Philip J. Fry** (Billy West) on pitsapoiss, kes külmutati hetk pärast aasta 2000 saabumist. Kui ta oma külmunud olekust ärkab, on 2999. aasta vana-aastaõhtu. Ta saab tööd Planeediekspressis, ettevõttes, mille omanik on professor Hubert J. Farnsworth, tema lähim elav sugulane. 
* **Turanga Leela** (Katey Sagal)
* **Bender Bending Rodríguez** (John DiMaggio) on vigase huumorimeelega praalimisele kalduv alkohoolikust robot, kes peale kõige muu ka varastab pidevalt. Ometigi on Bender üks vaatajate lemmiktegelasi.
* **Professor Hubert J. Farnsworth** ehk **Professor** (Billy West)
* **Dr John A. Zoidberg** (Billy West) on homaarilaadne tulnukas planeedilt Decapod 10. Kuigi ta väidab end olevat ekspert inimeste alal, on tema teadmised nii inimeste psühholoogiast kui ka anatoomiast kahjuks ebapiisavad. Zoidberg on vaene ja kannatab pidevalt teiste solvamise all.  
* **Amy Wong** (Lauren Tom)
* **Hermes Conrad** (Phil LaMarr) on Planeediekspressi jamaicalasest raamatupidaja.
Riisipere–Vasalemma tee

**Riisipere–Vasalemma tee** (registrinumber 11380) on kõrvalmaantee Saue ja Lääne-Harju vallas.

Tee pikkus on 14,1 km. 

Umbes 400 m pikkune lõik tee 11. kilomeetril on ühtlasi Saue valla piiriks. 

Tee saab alguse Ääsmäe–Haapsalu–Rohuküla maantee üheksateistkümnendal kilomeetril Jaanika ja Vilumäe küla piiril (Saue vald). Tee kulgeb läbi Vilumäe, Jaanika, Aude, Munalaskme, Kibuna ja Lemmaru küla. Tee lõpeb Keila–Haapsalu maantee kuueteistkümnendal kilomeetril Lemmaru külas (Lääne-Harju vald). Tee ületab 3 silda (Viisu, Munalaskme, Sepu – kõik üle Munalaskme oja) ja 12 truupi. Teele ei jää ühtegi bussipeatust.

Teega ristub kolmandal kilomeetril Jaanika jaama tee, kümnendal kilomeetril Munalaskme–Laitse tee, üheteistkümnendal kilomeetril Kibuna jaama tee.

Tee esimene pool on kruusatee, tee teine pool alates 8. kilomeetrist on mustkattega. Mustkattega on veel teelõik Aude küla südames ja lõik tee alguses. Tee klass on V. Kuni Munalaskme sillani on liiklussagedus kuni 200 autot ööpäevas, edasi kuni Munalaskme–Laitse teeni on liiklussagedus 200–500 autot ööpäevas ja tee lõpuosas 500–1000 autot ööpäevas. Kiiruspiirangute ja teevalgustuse kohta andmed puuduvad.
Scribus

**Scribus** on avatud lähtekoodiga küljendustarkvara (kompaktkirjastamisprogramm), mis toetab professionaalseid trükkimiseks vajalikke tunnuseid nagu CMYK-värve, ICC värvihaldust ja mitmekülgset PDF-i loomist. Scribus oli esimene kompaktkirjastamisprogramm, mis toetas PDF/X-3 väljundit. Teised tunnused on veel OpenType fontide, Unicode'i teksti ja PDF 1.4 tugi, PDF-i import, EPS import/eksport, SVG import/eksport. Omab vektorgraafika joonistusvahendeid. Scribuse failivorming põhineb XML-il.

### Toetatud operatsioonisüsteemid
*BSD
*Linux
*Mac OS X
*Windows 2000
*Windows XP

### Vaata ka
*QuarkXpress
*Adobe PageMaker
*Adobe InDesign
*Apple Pages
*...

### Välislingid
*Scribuse koduleht
*VabaVaraVeeb
Kosmopoliit

**Kosmopoliit** ehk **maailmakodanik** on mõiste, millel on mitu tähendust, kuid üldiselt peetakse selle all silmas inimest, kes ei nõustu traditsioonilise geopoliitilise inimeste jagamisega nende rahvusliku kodakondsuse järgi.

Mittepoliitilises tähenduses on kosmopoliit keegi, kes väärtustab ühiskonda nende teadmiste järgi, mida on võimalik hankida erinevate kultuuride omavahelises tihedas suhtlemises..

Kosmopoliit võib olla kosmopolitismi pooldaja, kes ei soovi end määratleda mõne rahvuse, usu, riigi vm tunnuse järgi ning eelistab esmajärjekorras olla inimene ning alles seejärel kuuluda mõnda inimkooslusse.

Kosmopoliitideks (maailmakodanikeks) on end nimetanud näiteks Sokrates, Erasmus Rotterdamist, Leonardo da Vinci, Linus Pauling, Jules Verne, Bertrand Russell, Albert Einstein, Charles Chaplin jpt.

Sõna ja mõiste on saanud alguse küünikutelt.

## Maailmakodanike päev

Maailmakodanike päev on igal aastal kevadisel pööripäeval, mis on märtsis ja muutub vahemikus 19.–21. märtsini. http://www.recim.org/ascop/a7-an.htm

## Erinevad kasutamisvõimalused
* ÜRO annab välja autasu *Citizen of the World*.
* Oxfam UK haridusprogramm globaalsest kodakondsusest.
*USA skautidel on aumärk, mida kutsutakse *Citizenship in the World*.

## Vaata ka

* Anationalism: esperantol baseeruv liikumine.
* Antinatsionalism: humanistlik liikumine, mis sarnaneb kosmopolitismiga
* Antipatriotism
* Kosmopolitism
* Kosmopoliitne demokraatia
* Garry Davis, "maailmapassi" looja 
* Globaalne kodakondsus
* Globaalne õiglus
* Global democracy
* Maailmakodankuharidus
* Mundialisatsioon
* Transnatsionalism

## Viited
Legendaarne

**"Legendaarne"** on Toe Tagi teine stuudioalbum, mis anti välja 2004. aastal MFM Recordsi poolt.

Plaadil on kokku 18 lugu, kus teeb kaasa ka teisi Eesti räppareid, näiteks Kozy, Quest, Metsakutsu ja Põhjamaade Hirm. Lugudele "Legendaarne" ja "Pankrot" valmistati ka video, ning "Pankrotti" näitas Euroopa MTV. Raadio 2 aastahiti valimisel jõudis "Legendaarne" teisele kohale, kaotades napilt Nexusele.

### Laulud

#"TT Tomahook" 3.47
#"Deja Vu" 3.04
#"Parim parimast" 3.24
#"Legendaarne" 3.58
#"Hulla ja vallatle" 0.34
#"Pankrot" 4.27
#"Hundinahas lambad" 2.23
#"Sitt, sülg ja higi ja pisarad" 4.32
#"Kamoon, noh" 2.41
#"Nii hea on olla noor" 0.43
#"Haige apostel" 3.40
#"Las ma vaatan sind veidi" 4.39
#"Harilikud pliiatsid" 3.21
#"Põleta!" 1.57
#"Värsiarhitektuur" 3.40
#"Oksendan" 0.39
#"Lewis Carrol" 3.23
#"Noad ja kahvlid" 4.16

## Välislingid
*
*Legendaarne plaadifirma
.ir

**.ir** on Iraani Interneti tippdomeen. Domeen on kasutusel alates 1994. aastast.

Domeeni haldab Fundamentaalteaduste Instituut Teheranis.
.er

**.er** on Eritrea Interneti tippdomeen. Domeen on kasutusel alates 1996. aastast. Domeeni haldab Eritrea Telecommunication Services Corporation (EriTel).

On olemas ka teise taseme domeenid com.er, edu.er, gov.er, mil.er, net.er, org.er, ind.er.
.eg

**.eg** on Egiptuse Interneti tippdomeen. Domeen on kasutusel alates 1990. aastast.

Veebisaite saab registreerida nii otse dippdomeeni alla (nt nic.eg, bibalex.eg, coke.eg, orange.eg, nile.eg) kui ka teise taseme domeeni alla. Teise taseme domeenid on:

*.ac.eg
*.adn.eg
*.com.eg
*.edu.eg
*.eun.eg
*.gov.eg
*.info.eg
*.mil.eg
*.name.eg
*.net.eg
*.org.eg
*.sci.eg
*.sport.eg
*.tv.eg

Egiptuses kasutatakse ka 2010. aastal kasutusele võetud araabiakirjalist tippdomeeni.
Nordlandia

**Nordlandia** on parvlaev, mis valmis 1981 AG Weser Seebeckwerfti laevatehases Bremerhavenis Saksamaal.

## Tehnilised andmed
Laev on 153,40 m pikk ja 24,71 m lai, süvis on 5,80 m ja kandevõime on 2880 tonni. Laeva masinate võimsus on 15,3 MW ja kiirus on kuni 20 sõlme. Nordlandia jääklass on 1A ehk kõrgeim võimalik. Laev võib peale võtta 1500 rajameetrit lasti ehk 450 sõidukit ja 2000 reisijat, kellest 938 jaoks on laeval magamiskoht.

Nordlandia sõsarlaev on Olau Britannia, mis valmis samas tehases aasta võrra hiljem. Selle tellis samuti Olau Line ja see sõitis samal liinil.

## Laeva ajalugu
### Ehitamine
Esialgu ehitati Nordlandia Suurbritannia ettevõttele Olau Line kui **Olau Hollandia**. Selle nime all sõitis laev 25. märtsist 1981 kuni 2. oktoobrini 1989 liinil Sherness–Vlissingen. Olau Hollandia oli esimene laev, mis Olau Line'ile üldse oli ehitatud: varem oli Olau Line kasutanud üksnes teistelt ettevõtetelt ostetud või renditud laevu. Niisugune põhimõtte muutus kaasnes 1979. aastal toimunud omanikevahetusega: Olau Line'i ostis ära Saksamaa ettevõte TT-Line. Ühtlasi oli Olau Hollandia rohkem kui poole suurem mis tahes varasemast laevast, mida Olau Line oli kasutanud, samuti suurem igast TT-Line'i kasutatud laevast.

1980. aastate lõpus otsustas Olau Line oma kaks suurimat laeva välja vahetada. Uued laevad pidid kandma samu nimesid: Olau Hollandia ja Olau Britannia. Vana Hollandia müüdi Rootsi ettevõttele Nordström & Thulin, kel oli 10-aastane Gotlandi-liini kontsessioon. Sel liinil tegutses Nordström & Thulin ärinime Gotlandslinjen all. 1. jaanuarist 1990 kuni 1997. aasta detsembrini sõitis see laev **Nord Gotlandia** nime all liinil Visby–Nynäshamn–Oskarshamn.

1997. aastal toimus laeva masinaruumis tulekahju. Samal aastal võttis Rootsi valitsus vastu määruse, mis reguleeris liiklust Gotlandi ja mandri vahel aastail 1998–2004 ning selle määruse järgi kaotas Nordström & Thulin õiguse korraldada laevareise Gotlandi suunal. Seetõttu oli ettevõttel vaja sellest laevast vabaneda ning Nord Gotlandia müüdi 1997. aasta detsembris Soome ettevõttele Eckerö Line.

### Eckerö Line
Eckerö Line andis laevale tema praeguse nime. 1. jaanuaril 1998 lahkus laev Visbyst ja sõitis Naantalisse, kus Eckerö Line selle järgmisel päeval oma valdusse võttis. Alates 10. veebruarist 1998 sõidab Nordlandia liinil Tallinn–Helsingi.

30. aprillil 2003 kahjustas laev Helsingist lahkudes üht oma kruvi, mistõttu tuli minna 5 päevaks Naantalisse dokki. 28. oktoobril 2006 rammis Nordlandia suure tormi tõttu Tallinnas kaid ja see tekitas laevakeresse ülalpool veeliini augu. Kahjustused parandati kiiresti ja juba 1. novembril jätkas laev sõiduplaani kohaseid reise.

### Isabella Cruise

11. juunil 2013 teatas Rederi AB Eckerö Nordlandia müügist Belize'i ettevõttele Isabella Cruise Co. Ltd-le. Belize'i lipu all sai laev nimeks **Isabella 1**. 

## Viited

## Välislingid

* Nordlandia Eckerö Line'i kodulehel
* M/S Norlandia Fakta om Fartyg (rootsi keeles)
.nu

**.nu** on Niue Interneti tippdomeen. Domeen on kasutusel alates 1997. aastast.

Kuigi domeen oli algselt mõeldud kasutamiseks Niuega seotud organisatsioonidele, tutvustati seda kui alternatiivi üldistele tippdomeenidele .com, .net ja .org. Domeeni muutis atraktiivseks kõlaline sarnasus ingliskeelse sõnaga *new* ('uus'), rootsi, taani ja hollandi keeles tähendab *nu* 'nüüd, praegu', seepärast on domeen eriti populaarne just Rootsis, Taanis, Belgias ja Hollandis.
Leegion (album)

**"Leegion"** on A-Rühma teine stuudioalbum, mille andis 2006. aastal välja Mindnote Records.

Albumil on 23 lugu ning neis teevad külalisena kaasa ka teised tuntud räpparid. Näiteks võib kuulda Philadelphia räppari Grand Agenti loomingut, Eestist aga Tommy Boyd, endist bändiliiget Revot ning tuntud rokkarit Tanel Padarit. Mõned lood on eelmiselt albumilt välja jäänud materjali hulgast. Kahele loole filmiti video välismaal. "Palmisaarele" filmiti video Indias ja "Tugitooli gangsterile" Inglismaal. Lugu "Palmisaar" jõudis 2006. aasta Raadio 2 aastahiti valimisel kolmandale kohale. 

### Laulud
#"Lamav seen" 2.09
#"Taifuun" 4.01
#"100 müraterroristi" 3.06
#"Palmisaar" 4.09
#"Hit`Y All" 2.51
#"Karmavõlg" 3.33
#"Emm-Pee" 3 3.44
#"Salat, oliiv ja leib" 0.38
#"Serenaad" 4.31
#"Hästi organiseeritud" 3.16
#"Vaigust gondlis mööda kuulmekanaleid" 2.29
#"Tugitoolis" 0.26
#"Tugitooli gangster" 3.21
#"Sest ei vaata" 3.35
#"Ei ette me ei tea" 3.58
#"Ette ei tea me ei" 0.43
#"Et asi oleks Ameerika" 3.19
#"Lõvipojad" 4.13
#"Tantsime gangreeni" 1.07
#"Korra lahkuks korra kaoks" 3.24
#"Vaba meest ei murra" 4.56
#"Riimimeistritele" 1.37
#"Emm-Pee 3 (remix)" 3.51

### Välislingid
*Mindnote
.nr

**.nr** on Nauru Interneti tippdomeen. Domeen on kasutusel alates 1998. aastast.

Domeeni haldab Nauru internetiteenuse pakkuja CenpacNet.
.th

**.th** on Tai Interneti tippdomeen. Domeen on kasutusel alates 1988. aastast.

2018. aasta seisuga oli domeenile registreeritud üle 68 000 saidi.

Kasutusel on mitu teise taseme domeeni: .ac.th (akadeemiline), .co.th (äriline), .go.th	(valitsusega seotud), .mi.th (sõjaväeline), .or.th (mittetulundusühingud), .net.th (internetiteenusepakkujad), .in.th (üksikisikud, firmad ja ühingud).
.cu

**.cu** on Kuuba Interneti tippdomeen. Domeen on kasutusel alates 1992. aastast.

2022. aasta aprilli seisuga on tippdomeeni ja selle alamdomeenide alla registreeritud ligi 7500 veebisaiti.

## Viited
.fj

**.fj** on Fidži Interneti tippdomeen. Domeen on kasutusel alates 1992. aastast.

Domeeni haldab Lõuna-Vaikse ookeani ülikooli infotehnoloogia tugiosakond.

## Välislingid
*Domeeni registreerimine
.rs

**.rs** on Serbia Interneti tippdomeen. Domeen on kasutusel alates 2007. aastast.

## Vaata ka
*.срб

## Välislingid
*Koduleht
.rw

**.rw** on Rwanda Interneti tippdomeen. Domeen on kasutusel alates 1996. aastast.

## Välislingid
*Domeeni registreerimine
.al

**.al** on Albaania Interneti tippdomeen. Domeen on kasutusel alates 1992. aastast.

## Välislingid
* WebHost.al  .AL domain Accredited Registrar (WebHost.al)
.hu

**.hu** on Ungari Interneti tippdomeen. Domeen on kasutusel alates 1990. aastast.

2020. aastal oli domeenile registreeritud üle 776 000 saidi.

## Välislingid
*Domeeni registreerimine
Tartuffe (näidend)

**"Tartuffe"** on Molière'i näidend. 

Tegelased: 
*Orgon, Elmire'i mees
*proua Pernelle, Orgoni ema
*Tartuffe, petis
*Elmire, Orgoni naine
*Damis, Orgoni poeg
*Mariane, Orgoni tütar, Valère'i armsam
*Valère, Mariane'i armsam
*Cléante, Elmire'i vend 
*Dorine, Mariane'i toaneitsi

Dorine, Orgoni ja Tartuffe'i põhjalikum iseloomustustus:

Orgon – rumal, naiivne, endas kindel, uskus pimesi Tartuffe'i. Ta uskus, et Tartuffe on hea ja korralik mees, igati sobiv tütrele kosijaks. 

Tartuffe – omakasupüüdlik, kahepalgeline, variserlik, rahaahne. Kiire taibuga, kaval, kindlameelne. Alati, kui talle midagi öeldi, oskas kohe midagi vastu öelda. Oli endas liiga kindel ja see sai talle saatuslikuks – jäi oma tegudega vahele ning kuningas saatis ta vangi (kui Tartuffe poleks vahele jäänud, oleks vangi läinud Orgon, sest esimene oli teda püüdnud kõigis oma halbades tegudes süüdi jätta). 

Dorine – heatahtlik, taibukas, sõnavõtja, kaval, heatahtlik, aus.

Näidendis naerdakse Tartuffe välja oma kahepalgelisuse tõttu.

Orgon naerdakse välja tema sinisilmsuse, lihtsameelsuse tõttu.

Dorine naerdakse välja ta oma liigse nutikuse tõttu, sest ta on ju vaid toatüdruk.

Näidend räägib Orgoni ja Tartuffe'i vahelistest suhetest. Valelik Tartuffe kasutab ära Orgoni jumalakartlikkust ning loob temaga omakasupüüdlikud suhted. Kõik teised majaelanikud peale Orgoni ja tema ema saavad Tartuffe'i plaanidest aru, kuid Orgoni ei suuda nad veenda. Kõrvalintriigiks kujuneb Orgoni ?. Pärast seda tegu esitab Tartuffe Orgoni peale salakaebuse ja viskab ta tema oma majast välja. Õnneks astub vahele "hea kuningas", kes Tartuffe'i kaebuse tühistab ning laseb ta vangi saata. Seega Tartuffe'i kaval plaan – saada Orgoni kulul ratsa rikkaks – kukkus läbi.
Tartuffe oli libekeelne varas, kes oskas hästi valetada ja kellel oli piisavalt mõistust leida teistes inimestes saatuslikke vigu ja neid osavalt ära kasutada. Ta oli kunagi ammu kaotanud kogu oma varanduse ja nüüd proovis seda kelleltki teiselt välja petta. Ohvriks valis ta Orgoni. Teeskles vagadust – mis tal iseenesest õnnestuski – kuid lõpuks pingutas, nagu kõik temasarnased üle ning sattus vangi. Tartuffe oli suure talendiga, kuid kasutas oma talenti halvaks otstarbeks.
Orgon oli väga aus ja kergeusklik. Tema jumalakartlikkus oli arenenud üleliia ja seda osati pahasti ära kasutada. Orgon oli elus hästi edasi jõudnud, tal oli armastav perekond ning ta oli ka suhteliselt rikas. Orgoni puuduseks oli tema põikpäisus, mis talle palju kahju tõi.
Massachusettsi Tehnoloogiainstituut

**Massachusettsi Tehnoloogiainstituut** (inglise keeles *Massachusetts Institute of Technology*, lühend **MIT**) on eraülikool Ameerika Ühendriikides.

MIT asub Cambridge'is Massachusettsi osariigis. Ülikooli asutas 1861. aastal William Barton Rogers. 

Ülikoolis töötab ligi 1000 õppejõudu ning õpib üle 10 200 üliõpilase.

MIT-s on õppinud paljud USA astronaudid.

Suurbritannia väljaanne Times Higher Education, kes reastab maailma kõrgkoole mitme näitaja alusel, paigutas MIT tehnikaülikoolide 2007. aasta edetabelis esikohale.

## Allüksused
Ülikooli allüksusteks on viis kooli ja üks kolledž:
* Teaduskool (bioloogia, keemia, matemaatika, füüsika, maateadused ja astronoomia, tunnetuspsühholoogia)
* Tehnikateaduste kool
* Arhitektuurikool
* Juhtimiskool
* Humanitaar- ja sotsiaalteaduste ning kunstikool
* Tervishoiuteaduste ja meditsiinitehnika kolledž

## Nobeli auhinna saanud vilistlasi
Nobeli auhinna on pälvinud 85 selle ülikooli lõpetanut (2015. aasta seisuga). Mõned neist:

## Vaata ka
*Richard Stallman
*Technology Review
*Tehisintellekt

## Viited

## Välislingid

* Koduleht
Patroon

**Patroon** oli Vana-Roomas rikas ja mõjukas isik, kes võttis vaesed inimesed ehk kliendid oma kaitse alla. Patrooni kohuseks oli häda korral kliendi aitamine, samuti pidi ta kohtus kaitsma kliendi õigusi. Klient pidi aga vastutasuks hääletama rahvakoosolekutel nii, nagu patroon tahtis. Kaitsjana pidi tegutsema ka vabastatud orja endine omanik.
 
Ülekantud tähenduses on **patroon** mingi ettevõtmise traditsiooni või organisatsiooni kõrgel positsioonil olev soosija või eestkostja. Näiteks oli president Lennart Meri Eesti Meestelaulu Seltsi ja meeskooride laulupidude patroon.
Tooga

**Tooga** oli Vana-Rooma meessoost kodanike rõivaese, mis heideti tavaliselt tuunika peale. Umbes kuue meetri pikkune poolringikujuline valge villane kangas mässiti keha ümber nii, et vasak õlg sai kaetud, parem õlg ja käsi jäid aga vabaks.

Vana-Rooma prostituudid kandsid värvilist toogat.

## Viited
Tuunika

**Tuunika** (ladina keeles *tunica*) oli roomlaste rõivaese. See oli lihtne käeavadega üle pea tõmmatav särk, mis tõmmati vööga keskelt kokku; tuunika ulatus tavaliselt põlvini. Sageli kanti seda tooga all. Tuunikat kandsid nii mehed kui ka naised.

* *tunica angusticlavia*
* *tunica laticlavia*
* *tunica palmata*
* *tunica recta*
* *tunica russa*

Tuunika oli mõlema soo tavaline riietus ka keskaja jooksul Bütsantsis, aga samuti mujal Euroopas. Varruka pikkus varieerus ja tuunika võis ulatuda ka kuni pahkluudeni. Kõrgema klassi inimeste tuunikad olid tihti pikemad ja rikkalikult kaunistatud, jäädes siiski peamiselt alusrõivaks. Materjalina kasutati põhiliselt villa ja linast, jõukamad kandsid ka siidi.

Tänapäeval nimetatakse tuunikaks ka vabalt langeva lõikega ja varrukatega pikka pluusi, mida kannavad harilikult naised.

## Vaata ka
* dalmaatika
* umbkuub

## Välislingid

* Roman Clothing, Part I @VRoma Project
* Danangsale Tuunika
OMV

**OMV** (algselt ÖMV, lühendina nimest "Österreichische Mineralölverwaltung") on Austria nafta- ja gaasikompanii, suurima käibega Austria tööstusettevõte.

OMV asutati 1956. aastal.

## Välislingid
* OMV veebileht
Rooma foorum

**Rooma foorum **(ladina keeles *Forum Romanum*) on turuplats Rooma linnas, mis rajati pärast küngastevahelise kinnikasvanud padu kuivendamist 7. sajandil eKr, et ehitada Cloaca Maxima.


Pilt:Map of downtown Rome during the Roman Empire large.png
Pilt:Forum Romanum Rom.jpg
Pilt:RomaForoRomanoTempioDivoRomolo.JPG
Pilt:Casa-vestali.png


## Välislingid
Patriits

**Patriits** oli Vana-Rooma riigi kodanik, kes kuulus põliste Rooma linna eliitperede hulka. 6. sajandist 4. sajandi keskpaigani e. m. a. kuulus patriitsidele ainuõigus võtta osa Rooma poliitilisest elust (astuda riigiameteisse ning pääseda senatisse), kuid võitluses plebeidega kaotasid nad 3. sajandi jooksul e.m.a. oma eesõigused.

## Vaata ka

* Plebeid

## Viited
F1 Guitars

**F1 Guitars** on eesti ansambel, kes viljeleb akustilist elektroonika, džässi, fungi, flamenko, disko ja pungi sugemetega improvisatsioonilist muusikat. Enamik lugusid on pärit mängijate sulest.

## Bändi tuumik
*Indrek Kruusimaa – akustiline kitarr, elektroonika
*Iljo Toming – akustiline kitarr, elektroonika
*Mihkel Mälgand - basskitarr
*Tanel Ruben - trummid
Küljendustarkvara

**Küljendustarkvara** on raalkirjastamises rakendusprogramm, millega saab luua ja küljendada teksti, graafikat ja pilte sisaldavaid polügraafilise kvaliteediga dokumente – trükiseid (raamatuid, voldikuid, vihikuid jne), reklaame, elektroonilisi dokumente ning veebilehti.

### Küljendustarkvara
* Adobe InDesign
* Adobe PageMaker (enne Aldus Pagemaker)
* Apple Pages
* QuarkXPress
* Adobe FrameMaker
* Greenstreet Publisher Home ja Publisher Business
* InPage
* Interleaf/QuickSilver
* iStudio Publisher (Mac OS X)
* Microsoft Publisher
* Microsoft Word 2008
* PagePlus SE
* PageStream (Publishing Partner)
* Prince XML (YesLogic)
* Scribus
* Print Shop
* RagTime
* Corel Ventura (Ventura Publisher)
* UltraXML
* Print MIS
* Business Builder for Print
* Easy Flyer Creator
*...

## Vaata ka
*vektorgraafika
*vektorgraafikatarkvara
*rastergraafika
*pilditöötlustarkvara
Vektorgraafikatarkvara

**Vektorgraafikatarkvara** on arvutites kasutatav rakendusprogramm, millega luuakse ja töödeldakse vektorgraafikat. Tulemus salvestatakse tavaliselt levinud vektorgraafikaformaatidesse nagu AI, EPS, PDF, WMF, SVG, VML jne.

## Tuntud vektorgraafikatarkvara
*Adobe Flash
*Adobe Freehand
*Adobe Illustrator
*Corel Designer
*CorelDRAW Graphics Suite
*Corel Xara 
*Inkscape
*Microsoft Visio
*OpenOffice.org Draw
*...

## Vaata ka
*vektorgraafika
*rastergraafika
*pilditöötlustarkvara
*küljendustarkvara
*tekstitöötlustarkvara
Pilditöötlustarkvara

**Pilditöötlustarkvara** (rastergraafika- ja fototöötlustarkvara) on tarkvararakendus, millega saab luua või töödelda rastergraafikat ja salvestada tulemuse levinud rastergraafikavormingutesse nagu näiteks JPEG, PNG, GIF, TIFF jne.

Pilditöötlusprogrammidel võib olla muuhulgas vektorgraafika loomiseks ja töötlemiseks mõeldud võimalusi.

## Levinud pilditöötlusprogramme
*Adobe Photoshop
*Adobe Photoshop Elements
*Adobe Photoshop Express
*Corel Paint Shop Pro
*GIMP, vabavara 
*Paint – Microsoft Windows
*Paint.NET – Microsoft Windows
*Pinta, vabavara 
*Tux Paint, vabavara 
*XnView – multiplatvormne

## Vaata ka

**[[Bitmap]]*
*Digitaalne pilditöötlus
*Küljendustarkvara
*Pilditöötlus
*Rastergraafika
*Vektorgraafika
*Vektorgraafikatarkvara

## Viited
Tekstitöötlusprogramm

**Tekstitöötlusprogramm** (ka **tekstiprotsessor**) on arvutiprogramm, mis võimaldab arvutis tekste töödelda.

## Tuntud tekstitöötlusprogramme
:*Kaldkirjas olevad tooted ei ole enam aktiivses arenduses.*

### Vaba tarkvara
*Apache OpenOffice Writer
*Calligra Words
*LibreOffice Writer
*NeoOffice
**[[KOffice|KWord]]*
**[[OpenOffice.org]] Writer*

### Eraõiguslikud
*AndrOpen Office (Android opsüsteemile)
*Adobe FrameMaker
*Scrivener
**[[IBM Lotus Symphony|IBM Lotus Symphony Documents]]*
*Microsoft Word
*Microsoft Works Word Processor
*Microsoft WordPad
**[[Windows Write]]*
*WordPerfect
**[[WordStar]]*

## Vaata ka
* Tekstiredaktor
Audacity

**Audacity** on avatud lähtekoodiga helitöötlustarkvara, mis võimaldab heli salvestada ja töödelda ning lisada efekte.

## Toetatud operatsioonisüsteemid
*FreeBSD
*Linux
*Mac OS X
*Windows 98
*Windows 98SE
*Windows 98ME
*Windows NT
*Windows 2000
*Windows XP
*Windows Vista
*Windows 7

## Vaata ka
*Adobe Audition
*Samplitude
*Sony Sound Forge
*Samplitude
*Steinberg Wavelab
*...

## Viited

## Välislingid
*Audacity koduleht
Levon Ter-Petrosjan

**Levon Ter-Petrosjan** (armeenia: Լևոն Տեր-Պետրոսյան; sündinud 9. jaanuaril 1945 Ḩalabis Süürias) on Armeenia poliitik ja riigitegelane. Ter-Petrosjan oli Armeenia president aastatel 1991–1998.

Ter-Petrosjan sündis Armeenia genotsiidi eest Süüriasse pagenute perekonnas. Tagasi Armeeniasse kolis pere 1946. aastal.

Levon Ter-Petrosjan õppis Jerevani Riiklikus Ülikoolis ja Leningradi Riiklikus Ülikoolis orientalistikat ja kaitses viimases 1987. aastal doktorikraadi.

10. detsembrist 1988 kuni 31. märtsini 1989 viibis Ter-Petrosjan vangistuses, kuna osales Karabahhi komitees. Samal aastal valiti ta Pan-Armeenia Rahvusliku Liikumise juhatusse (sai hiljem selle esimeheks) ja Armeenia NSV Ülemnõukokku. 1990. aastal valiti Ter-Petrosjan Armeenia Vabariigi Ülemnõukogu esimeheks.

1991. aasta septembris valiti ta ülekaalukalt Armeenia esimeseks presidendiks. Ter-Petrosjani presidendiaega jääb võidukas sõda Mägi-Karabahhis, kuid ka suur majanduslik kitsikus. 1994. aastal keelustas ta suurimaks opositsiooniparteiks kerkinud Dašnaktshuthjuni.

1996. aastal valiti Ter-Petrosjan taas presidendiks, kuid seekord tabasid teda süüdistused valimiste võltsimises, aga ka majandushädade põhjustamises. Ter-Petrosjani ebapopulaarsusele aitas kaasa see, et ta oli asunud toetama lepituspoliitikat Aserbaidžaaniga, eeldades, et sõjas lüüa saanud Aserbaidžaan läheb aastatega aina tugevamaks. Karabahhist pärit peaministri Robert Kotšarjani juhitud jäiga liini toetajad sundisid Ter-Petrosjani 1998. aastal ametist lahkuma.

Ter-Petrosjan tõmbus aastateks tagasi, pühendudes teadustööle.

2007. aasta lõpul teatas ta aga, et kandideerib 2008. aasta presidendivalimistel president Kotšarjani leeri kuuluva, tol ajal peaministriametit pidanud Serž Sargsjani vastu. Ter-Petrosjan tõusis populaarseimaks opositsioonikandidaadiks. Kampaaniat saatsid rängad vastastikused süüdistused.

19. veebruaril 2008 toimunud valimised võitis ametlikel andmetel esimeses voorus Serž Sargsjan, kogudes enam kui 50% häältest. Ter-Petrosjan, kes ametlikult sai 21% häältest, kuulutas valimised võltsituks ja ennast võitjaks. Opositsiooni protestimeeleavaldused kestsid 1. märtsini, mil protestijate laager jõuga laiali aeti. Hukkus 8 inimest, kuulutati välja erakorraline olukord, Ter-Petrosjan palus rahval laiali minna ning suleti koduaresti.

Ter-Petrosjan on teatanud kavatsusest kandideerida 2009. aasta kohalikel valimistel Jerevani linnapeaks (linnapeaks nimetatakse enim hääli saanud nimekirja esinumber).
KRISTAL Audio Engine

**KRISTAL Audio Engine** on Kreatives.org-i toodetud vabavaraline (tasuta haridusasutustele ja erakasutuseks) helitöötlustarvara, mitmerajaline salvesti, audiosekventser ja tarkvaraline mikser, mis on mõeldud salvestamiseks, miksimiseks, masterdamiseks. Toetab VST pluginaid.

## Toetatud operatsioonisüsteemid
*Mac OS (versioon tegemisel)
*Windows 98
*Windows 98SE
*Windows 98ME
*Windows 2000
*Windows XP

## Vaata ka
*Adobe Audition
*Samplitude
*Sony Sound Forge
*Samplitude
*Steinberg Wavelab

## Välislingid
*Kreatives.org-i koduleht
*VabaVaraVeeb
United States National Recording Registry

**USA Riiklik Salvestiste Register** ehk ***United States National Recording Registry*** ehk ***The National Recording Registry*** on 2000. aastal tegevust alustanud register, mida haldab USA Riikliku Salvestiste Säilitamise Nõukogu (*[[National Recording Preservation Board]]*) ja kuhu valitakse salvestised, mis "on kultuurilooliselt, ajalooliselt või esteetiliselt tähtsad ja/või teavitavad elust USAs või seda peegeldavad". 

Riikliku Salvestiste Säilitamise Nõukogu liikmed nimetab oma ametisse Kongressi raamatukogu pea (*[[Librarian of Congress]]*).

Esimesed 50 salvestist kanti registrisse 2003. aasta alguses.

## Nimekirjas olevaid salvestisi
*Orson Welles'i ja The Mercury Theatre on the Air'i kuuldemäng "Maailmade sõda"
*Martin Luther Kingi kõne "I Have a Dream"
*Apollo 11 astronaut Neil Armstrongi märkused Kuu missiooni ülekandest
*Frank Zappa "Mothers of Invention, We're Only in It for the Money"
*Herbie Hancock "Head Hunters"
*Jimi Hendrix "Electric Ladyland"
*Nirvana "Nevermind"
*The Rolling Stones "(I Can't Get No) Satisfaction"
*The Velvet Underground "The Velvet Underground and Nico"

## Viited
Venemaa Ühendatud Energiasüsteemid

**Venemaa Ühendatud Energiasüsteemid** (ЕЭС России; Единые Энергетические Системы) oli Venemaa ettevõte,
mis tootis (2007. aasta andmetel) umbes 70 protsenti Venemaal toodetavast elektrienergiast ning kolmandiku soojusenergiast. 2004. aastal omas ettevõtte 96 protsenti Venemaa kõrgepingevõrkudest ning üle 70 protsendi madalpinge ülekandeliinidest.

Ühendatud Energiasüsteemide elektrijaamade koguvõimsus oli 2007. aastal üle 160 gigavati, elektrienergiat toodeti üle 700 miljardi kilovatt-tunni.

Aktsiaseltsi enamusosanik oli Venemaa Föderatsioon, suuremate osanike seas olid veel Gazprom ja Norilsk Nickel (Норильский никель).

Juhatuse viimane esimees oli Anatoli Tšubais, direktorite nõukogu juhatas Aleksandr Vološin.

Ettevõte likvideeriti 30. juunil 2008.

## Välislingid
* Ettevõtte veebileht
GIMP

**GIMP** ehk **[[GNU]] Image Manipulation Program** on levinud vabavaraline pilditöötlustarkvara.
GIMP-i faililaiend on XCF.

## Vaata ka
*GTK
*Rastergraafika
*Vektorgraafika
*Vektorgraafikatarkvara

## Välislingid
* Arvo Mägi GIMPi kasutusjuhend
* GIMP Professional Presets Archives
Polaarrebane

**Polaarrebane** ehk **jäärebane** (*Vulpes lagopus*) on koerlaste sugukonda kuuluv väike kiskja.

Polaarrebane on mõnikord paigutatud ka omaette perekonda *Alopex* (liiginimena *Alopex lagopus*).

## Levila
Polaarrebase looduslik levila on põhjapoolkera arktikapiirkonnad, eriti iseloomulik arktilisele tundrale.

## Eluviis
Polaarrebased on kohastunud elama karmides kliimatingimustes, seetõttu on neil mitmeid kohastumusi: paks karvkate, eriline organismi soojusvahetussüsteem ja paks rasvkude. Polaarrebasel on väike kehapinna ja -ruumala suhe, mida tingib eeskätt ümar keha, väike koon ja väikesed jalad ning väikesed paksud kõrvad. Väikese kehapindala tõttu on soojuskaod väikesed. Tema karvkatet peetakse teiste loomade omaga võrreldes kõige soojemaks.

### Toitumine
Isasloom peab jahti ja toob toitu, samal ajal hoolitseb emarebane poegade eest. Polaarrebase toidubaasi moodustavad lemmingud, kuid ta sööb ka ettejuhtuvaid polaarjäneseid, kahepaikseid, mune ja raipeid.

### Paljunemine
Polaartalve lõpul, umbes märtsis-aprillis, moodustuvad paarid, kes valmistavad tulevaste poegade jaoks ette varjulise uru. Urgusid kasutatakse põlvest põlve ja need võivad olla kasutuses üle 300 aasta. Polaarrebase käes on koerlaste arvukaima pesakonna rekord: keskmiselt on rebasekutsikaid 11, kutsikate arv võib ulatuda 22ni. Paar püsib koos umbes neli kuud, kuni kutsikate pesast lahkumiseni.

### Konkurents
Olulisimaks looduslikuks konkurendiks on punarebane, kelle areaal nihkub kliimasoojenemise tõttu järjest enam põhja poole.

Inimese kõrval on polaarrebase põhivaenlased hunt, ilves ja jääkaru. Looma kütiti ohtralt 19. ja 20. sajandil. 

## Vaata ka
*Sinirebane
Adobe Photoshop

**Adobe Photoshop** on maailma juhtiv rastergraafika toimetaja ja pilditöötlustarkvara, mille arendajaks on Adobe Inc. See on kujunenud digitaalse kunsti, fototöötluse ja graafilise disaini de facto standardiks, olles asendamatu tööriist reklaami-, trüki- ja veebitööstuses.

Programmi nimi on muutunud üldnimeks (verb "photoshopima"), tähistades piltide töötlemist ja manipuleerimist, kuigi Adobe ise soovitab seda vältida brändi kaitsmise eesmärgil.

## Ajalugu
Photoshopi algse versiooni lõid vennad Thomas ja John Knoll 1987. aastal. Thomas Knoll kirjutas programmi nimega Display, mis kuvas mustvalgeid pilte halltoonides ekraanil. 1988. aastal litsentseeris Adobe Systems programmi levitamisõigused ning esimene versioon (1.0) ilmus 19. veebruaril 1990 ainult Macintoshi arvutitele.

## Põhilised funktsioonid
Photoshop põhineb kihilisel (layers) töötlusmeetodil, mis võimaldab pilti muuta nii, et algset materjali ei kahjustata (non-destructive editing).

* **Kihid ja maskid:** Võimaldavad erinevaid objekte ja efekte üksteise peale asetada ning nende läbipaistvust ja nähtavust kontrollida.
* **Nutiobjektid (Smart Objects):** Võimaldavad raster- ja vektorgraafika skaleerimist ilma kvaliteedi kadumiseta.
* **Värvihaldus:** Toetab erinevaid värvimudeleid nagu RGB, CMYK, Lab ja halltoonid.
* **Retušeerimistööriistad:** Programmis on laiaulatuslik valik tööriistu vigade eemaldamiseks, objektide asendamiseks ja naha silumiseks.

## Tehisintellekt ja Adobe Firefly (2023–2026)
Alates 2023. aastast on Photoshopisse integreeritud Adobe Firefly tehisintellekti mudelid. See tõi kaasa revolutsioonilised tööriistad:
* **Generative Fill:** Võimaldab lisada, eemaldada või asendada pildiosi tekstilise kirjelduse (prompt) abil.
* **Generative Expand:** Võimaldab pildi piire laiendada, kusjuures tehisintellekt joonistab puuduoleva tausta juurde, säilitades algse pildi stiili ja valguse.
* **Neural Filters:** Filtrid, mis kasutavad masinõpet näoilmete muutmiseks, vanuse lisamiseks või mustvalgete fotode värvimiseks.

## Failivormingud
Photoshopi peamine faililaiend on **PSD** (Photoshop Document), mis salvestab kõik kihid, kanalid ja töötlusinfo. Väga suurte failide jaoks (üle 2 GB või üle 30 000 piksli) kasutatakse vormingut **PSB** (Photoshop Big).

## Vaata ka
*Adobe Illustrator
*Adobe Lightroom
*GIMP
*rastergraafika

## Viited
Failinime laiend

**Failinimelaiend** ehk **nimelaiend** ehk **faililaiend** on liik metaandmeid, mida kasutatakse enamikus operatsioonisüsteemides, et määrata, kuidas faili kasutada, ilma et selleks peaks faili avama.

Windowsi keskkonnas on tuntud laiendid määratud avanema kindla programmiga: näiteks TXT-fail avaneb Windowsi operatsioonisüsteemis vaikimisi Notepadiga, AVI-fail Windows Media Playeriga. Windowsis on tuntud failinimelaiendid vaikimisi peidetud.

## Failinimelaiendeid

## Vaata ka
*Failitüüp

## Välislingid
* File Extensions – info peaaegu kõigi maailmas leiduvate failivormingute kohta.